PERLEMBAGAAN BAGI PERTUBUHAN INDUK KELAB SUKAN DAN REKREASI VETERINAR PULAU PINANG (KESUVEP) (PPM-012-07-09121992) FASAL 1 NAMA (1) Pertubuhan ini dikenali dengan nama KELAB SUKAN DAN REKREASI VETERINAR PULAU PINANG (KESUVEP) Selepas ini disebut "Pertubuhan". (2) Takrif Nama : KESUVEP ringkasan kepada nama KELAB SUKAN DAN REKREASI VETERINAR PULAU PINANG (3) Taraf Pertubuhan : Negeri FASAL 2 TEMPAT URUSAN 1. Alamat berdaftar dan tempat urusan pertubuhan ialah JABATAN PERKHIDMATAN VETERINAR NEGERI PULAU PINANG, JALAN BUKIT TENGAH 14000 BUKIT MERTAJAM PULAU PINANG dan alamat untuk surat-menyurat adalah JABATAN PERKHIDMATAN VETERINAR NEGERI PULAU PINANG, JALAN BUKIT TENGAH 14000 BUKIT MERTAJAM PULAU PINANG atau di tempat lain atau tempat-tempat yang akan ditetapkan dari semasa ke semasa oleh Jawatankuasa; 2. Tempat urusan berdaftar dan alamat surat menyurat Pertubuhan tidak boleh diubah tanpa kebenaran Pendaftar Pertubuhan terlebih dahulu. FASAL 3 TUJUAN/MATLAMAT 1. Untuk menanam semangat persahabatan dan persefahaman diantara ahli-ahli tanpa mengira bangsa dan agama. 1
2. Untuk memajukan dan menjalankan sebuah Kelab yang bercorak kesukanan dan rekreasi. 3. Untuk mengadakan kemudahan permainan dalaman dan luaran. 4. Untuk menyediakan ahli sukan untuk mengambil bahagian dalam sukan dan permainan bersendirian atau bersama dengan jabatan, persatuan, kelab, orang perseorangan atau lain-lain badan sukan. 5. Untuk memberi bantuan kebajikan kepada ahli kelab, keluarga dan masyarakat urnum. 6. Untuk membuat lawatan dan pelancongan di dalam dan luar negeri untuk tujuan lawatan sambil belajar. 7. Untuk mengujudkan semangat kesukanan dan rasa persaudaraan dalam pertandingan-pertandingan yang diambil bahagian. 8. Untuk menjalankan aktiviti-aktiviti bagi mendapatkan sumber kewangan untuk menampung perjalanan Kelab bagi mencapai tujuan diatas. FASAL 4 KEAHLIAN 4.1. Ahli Kelab ini terbuka kepada semua kakitangan Jabatan Perkhidmatan Veterinar Negeri atau Persekutuan yang berkhidmat di Negeri Pulau Pinang. Ahli- ahli Kelab terbahagi kepada dua kategori: 4.1.1. Ahli Biasa Ahli Biasa Kelab ini terbuka kepada semua kakitangan Jabatan Perkhidmatan Veterinar Negeri atau Persekutuan yang berkhidmat di Negeri Pulau Pinang 4.1.2. Ahli Bersekutu Kesemua kakitangan Kerajaan selain daripada kakitangan Jabatan Perkhidmatan Veterinar Negeri atau Persekutuan yang berkhidmat di Negeri Pulau Pinang layak memohon menjadi ahli bersekutu. Ahli Bersekutu tidak boleh mengundi atau diundi dalam Mesyuarat Agung. Ahli Bersekutu tidak boleh mengundi atau diundi dalam Mesyuarat Agung. 4.2.Permohonan menjadi ahli biasa dan bersekutu hendaklah dibuat dalam borang khas dan permohonan itu mestilah dicadang dan disokong oleh ahli biasa. Semua permohonan hendaklah dihantar kepada Setiausaha Kelab. Jawatankuasa Kelab boleh menolak permohonan menjadi ahli dengan tidak menerangkan sebab- sebabnya dan keputusan adalah muktamad FASAL 5 PERBERHENTIAN DAN PEMECATAN AHLI 2
5.1. Ahli yang berhasrat berhenti menjadi ahli kelab hendaklah memberi kenyataan yang bertulis dua minggu terlebih dahulu kepada Setiausaha dan membayar segala hutangnya. 5.2. Mana-mana ahli yang gagal mematuhi undang-undang pertubuhan atau bertindak dalam cara yang mencemarkan nama Kelab boleh dipecat atau digantung keahliannya dalam suatu tempoh sebagaimana yang difikirkan munasabah oleh Jawatankuasa. Sebelum Jawatankuasa memecat atau menggantung keahlian ahli tersebut, ahli itu hendaklah diberitahu akan sebab-sebab bagi pemecatan atau penggantungan secara bertulis. Ahli tersebut juga hendaklah diberi peluang menerangkan dan membela dirinya. Pemecatan atau penggantungan keahlian itu hendaklah dilaksanakan melainkan mesyuarat agung menunda atau membatalkan keputusan itu atas rayuan oleh ahli tersebut. FASAL 6 SUMBER KEWANGAN 6.1. Yuran ahli biasa:- (a) Bayaran yuran masuk adalah RM4.00 bagi setiap pendaftaran keahlian baru (b) Bayaran yuran bulanan RM3.00. Ahli yang menjelaskan yuran sekali gus untuk setahun akan diberi potongan untuk dua (2) bulan, iaitu RM30.00. Walau bagaimanapun, yuran ini hendaklah dijelaskan sekali gus tidak lewat dari 30 Jun 6.2. Yuran bagi ahli bersekutu : a. Bayaran yuran masuk .. .. RM10.00 b. Bayaran yuran bulanan .. .. RM5.00 6.3. Yuran bulanan hendaklah dibayar kepada Bendahari sebelum 14 hb. tiap-tiap bulan. 6.4. Ahli yang membiarkan hutangnya lebih dari enam (6) bulan akan menerima surat peringatan yang ditandatangani oleh Setiausaha atau wakilnya dan hilanglah segala hak-hak keistimewaannya sebagai ahli sehingga hutangnya dibayar. 6.5. Ahli yang membiarkan hutangnya lebih dari dua belas (12) bulan dengan sendirinya terhenti dari menjadi ahli kelab, dan Jawatankuasa boleh memberi arahan supaya tindakan yang sah diambil terhadapnya dengan syarat mereka berpuashati yang ahli itu telah menerima kenyataan berkenaan hutangnya terlebih dahulu. 6.6. Jawatankuasa mempunyai kuasa menetapkan yuran masuk semula bagi sesiapa yang telah membiarkan keahliannya terlucut disebabkan hutang. 6.7. Yuran khas atau kutipan wang daripada ahli untuk perkara yang tertentu boleh dijalankan dengan persetujuan mesyuarat agung ahli. Sekiranya ada ahli yang mungkir membayar wang yuran tersebut dalam masa yang telah ditetapkan, maka 3
wang itu akan dianggap sama seperti hutang yuran bulanan. FASAL 7 MESYUARAT AGUNG 7.1. Pentadbiran Kelab itu terserah kepada mesyuarat agung ahli-ahli. Sekurang- kurangnya satu perdua daripada jumlah ahli yang berhak mengundi atau dua kali jumlah ahli jawatankuasa, yang mana kurang hendaklah hadir di dalam mesyuarat agung bagi mengesahkan perjalanan mesyuarat dan mencukupi bilangan (korum) untuk bermesyuarat. 7.2. Jika korum tidak cukup selepas setengah jam daripada waktu yang ditetapkan untuk mesyuarat maka mesyuarat itu hendaklah ditangguhkan kepada suatu tarikh (tidak lebih daripada 30 hari) yang ditetapkan oleh Jawatankuasa; dan jika korum tidak cukup selepas setengah jam daripada waktu yang ditetapkan untuk mesyuarat yang ditangguhkan itu maka berkuasalah ahli yang hadir menjalankan mesyuarat tetapi tidak berkuasa menggubal undang-undang Kelab dan membuat keputusan yang melibatkan semua ahli. 7.3. Mesyuarat Agung DwiTahunan bagi Pertubuhan hendaklah diadakan dalam tempoh dalam tempoh 24 bulan daripada tarikh Mesyuarat Agung DwiTahunan terakhir pada tarikh,masa dan tempat yang ditetapkan oleh Jawatankuasa. Agenda Mesyuarat Agung DwiTahunan adalah: (a) Membentang dan menerima laporan Jawatankuasa berkenaan aktiviti Kelab; (b) Membentang dan menerima laporan Bendahari dan penyata kira-kira yang telah diaudit; (c) Melantik ahli Jawatankuasa dan pemeriksa kira-kira untuk 2 tahun yang akan datang; (d) Mengurus perkara-perkara lain yang dibentangkan di dalam mesyuarat itu. 7.4. Setiausaha hendaklah menghantar kepada setiap ahli sekurang-kurangnya 14 hari sebelum Mesyuarat Agung DwiTahunan diadakan, satu agenda (acara mesyuarat) termasuk salinan peringatan mesyuarat dan laporan, cadangan dan pencalonan untuk pemilihan ahli jawatankuasa beserta dengan penyata kira-kira Kelab bagi tahun yang telah diaudit. Salinan surat-surat ini juga hendaklah dibekalkan untuk dibaca oleh ahli di alamat berdaftar atau ditempat mesyuarat Kelab. 7.5. Mesyuarat Agung Kelab boleh diadakan: (a) Bila difikirkan mustahak oleh Jawatankuasa, atau (b) Atas permohonan ramai secara bertulis oleh tidak kurang daripada 1/5 daripada jumlah ahli yang berhak mengundi dengan menerangkan tujuan dan sebab mengadakannya. Permohonan itu hendak dihantar kepada Setiausaha Persatuan. 4
7.6. Mesyuarat Agung Khas yang dipohon oleh ahli hendaklah diadakan pada satu tarikh dalam tempoh satu bulan dari tarikh penerimaan permohonan mesyuarat itu. 7.7. Pengumuman dan agenda untuk Mesyuarat Agung Khas hendaklah diedarkan oleh Setiausaha kepada semua ahli sekurang-kurangnya 14 hari sebelum tarikh yang ditetapkan untuk mesyuarat. 7.8. Fasal (1) dan (2) didalam peraturan berkenaan korum dan penangguhan penangguhan Mesyuarat Agung DwiTahunan terpakai untuk Mesyuarat Agung Khas, tetapi dengan syarat jika korum tidak mencukupi selepas setengah jam dari waktu yang telah ditetapkan bagi Mesyuarat Agung Khas atas permohonan ahli, maka mesyuarat itu hendaklah dibatalkan dan dalam masa 6 bulan daripada tarikh ini Mesyuarat Agung Khas atas permohonan ahli dengan tujuan yang sama tidak boleh diadakan. 7.9. Setiausaha hendaklah menghantar kepada tiap-tiap ahli satu salinan minit Mesyuarat Agung DwiTahunan dan Mesyuarat Agung Khas dalam tempoh 3 bulan setelah selesainya mesyuarat itu. FASAL 8 JAWATANKUASA 8.1. Satu Jawatankuasa yang dinamakan pegawai-pegawai Kelab hendaklah dilantik dua (2) tahun sekali didalam Mesuarat Agung DwiTahunan. (a) Seorang Yang Di Pertua (b) Seorang Naib Yang Di Pertua (c) Seorang Setiausaha (d) Seorang Penolong Setiausaha (e) Seorang Bendahari (f) Seorang Penolong Bendahari (f) Sembilan (9) orang Ahli Jawatankuasa 8.2. Jawatankuasa ini akan bertanggungjawab untuk mentadbir Kelab mengikut syarat dan peraturan setiap pegawai yang menjalankan urusan pentadbiran Kelab hendaklah Warganegara Malaysia, dan perkhidmatan mereka adalah cara sukarela. 8.3. Segala nama di Peraturan 8 (1) hendaklah dicadang dan disokong dan pemilihan dibuat dua (2) tahun sekali dengan cara pengundian oleh ahli dalam Mesyuarat Agung DwiTahunan. Semua pegawai boleh dipilih semula Dua Tahun Sekali. 8.4. Tanggungjawab Jawatankuasa ialah mentadbir dan mengatur aktiviti harian Kelab dan membuat keputusan atas perkara-perkara mengenai perjalanan Kelab dengan tidak terkeluar daripada dasar umum yang ditetapkan oleh Mesyuarat tindakan bertentangan dengan Agung. Jawatankuasa keputusan Mesyuarat Agung tanpa terlebih dahulu berhubung dengannya dan Jawatankuasa mestilah sentiasa taat kepada keputusan Mesyuarat Agung. Jawatankuasa hendaklah memberi laporan berkenaan kegiatan dalam 2 tahun lalu tidak boleh membuat 5
dalam setiap Mesyuarat Agung Dwi Tahunan 8.5. Jawatankuasa hendaklah bermesyuarat sekurang-kurangnya sekali dalam 4 bulan. Pengumuman bagi setiap mesyuarat hendaklah diberikan kepada ahli 7 hari terlebih dahulu. Yang Di Pertua dengan bersendirian, atau tidak kurang daripada 4 orang Ahli Jawatankuasa boleh memanggil supaya diadakan Mesyuarat Jawatankuasa pada bila-bila masa. Sekurang-kurangnya setengah daripada bilangan ahli jawatankuasa hendaklah hadir bagi mengesahkan perjalanan dan mencukupkan korum mesyuarat. 8.6. Jika timbul perkara mustahak yang berkehendakan keputusan Jawatankuasa dan mesyuarat Jawatankuasa tidak dapat diadakan, maka Setiausaha bolehlah mendapatkan kelulusan daripada ahli Jawatankuasa dengan surat pekeliling, syarat- syarat keputusan Jawatankuasa boleh dianggap sebagai telah diterima. yang berkaitan hendaklah disempurnakan sebelum (a) Masalah yang dibangkitkan hendaklah dibutirkan dengan terang didalam surat pekeliling yang dihantar kepada setiap ahli Jawatankuasa. (b) Sekurang-kurangnya setengah daripada bilangan ahli jawatankuasa mestilah menyatakan persetujuan atau bantahan mereka kepada cadangan itu; dan (c) Keputusan hendaklah dengan undi terbanyak. Sebarang keputusan yang didapati melalui surat Pekeliling hendaklah dilaporkan oleh Setiausaha kepada mesyuarat Jawatankuasa untuk disahkan dan dicatatkan didalam peringatan mesyuarat. 8.7. Ahli Jawatankuasa yang tidak menghadiri mesyuarat Jawatankuasa tiga kali berturut-turut tanpa alasan yang memuaskan akan disifatkan sebagai telah meletakkan jawatan didalam Jawatankuasa. 8.8. Jika seseorang ahli Jawatankuasa meninggal dunia atau meletakkan jawatan calon yang kedua mendapat undi terbanyak didalam pemilihan yang lalu hendaklah dilantik untuk memenuhi kekosongan itu. Jika calon yang sedemikian tidak ada atau menolak jawatan itu, maka berkuasalah Jawatankuasa melantik ahli Kelab yang itu sehingga Mesyuarat Agung DwiTahunan lain memenuhkan kekosongan diadakan. 8.9. Jawatankuasa boleh memberi arahan kepada Setiausaha dan pegawai- pegawai lain untuk menjalankan urusan Kelab, dan melantik pengurus dan kakitangan yang difikirkannya mustahak. Ia boleh menggantung atau melucutkan jawatan sebarang pengurus atau kakitangan kerana cuai didalam menjalankan tugas, curang, tidak cekap, engkar menjalankan keputusan jawatankuasa, atau kerana sebab-sebab yang difikirkan boleh merosakkan kepentingan Kelab. 8.10. Jawatankuasa ini boleh menubuhkan Jawatankuasa Kecil jika difikirkan mustahak dan memberi kewajipan khas kepada seorang ahli Jawatankuasa. FASAL 9 KEWAJIPAN-KEWAJIPAN PEGAWAI 6
9.1. Yang Di Pertua, dalam masa menyandang jawatannya, hendaklah menjadi Pengerusi semua mesyuarat agung dan semua mesyuarat jawatankuasa dan bertanggungjawab atas kesempurnaan perjalanan semua mesyuarat. Beliau mempunyai undi pemutus dan hendaklah menandatangani peringatan mesyuarat setelah diluluskan. Beliau hendaklah menandatangani semua cek Kelab bersama salah seorang diantara Setiausaha atau Bendahari. 9.2. Naib Yang Di Pertua hendaklah memangku Jawatan Yang Di Pertua semasa ketiadaannya. 9.3. Setiausaha hendaklah menjalankan tugas pentadbiran Kelab mengikut undang- undang dan hendaklah menjalankan perintah mesyuaratagung dan Jawatankuasa. Beliau bertanggungjawab mengurus hal surat-menyurat dan menyimpan semua buku, surat dan kertas kecuali kira-kira dan buku kewangan. Setiausaha hendaklah menyimpan buku daftar ahli yang mengandungi butir-butir seperti nama, umur, nombor kad pengenalan, pekerjaan dan alamat setiap ahli. Beliau hendaklah hadir didalam semua mesyuarat dan membuat catatan mesyuarat. Beliau hendaklah menandatangani semua cek Kelab bersama Yang Di Pertua atau Bendahari. Setiausaha hendaklah dalam masa 60 hari dari tarikh Mesyuarat Agung Dwi Tahunan, mengemukakan penyata tahunan Kelab kepada Pendaftar Pertubuhan sebagaimana yang dikehendaki dibawah Seksyen 14(1) Akta Pertubuhan, 1966. 9.4. Penolong Setiausaha hendaklah menolong Setiausaha menjalankan tugasnya dan memangku jawatan itu semasa ketiadaan Setiausaha. 9.5. Bendahari bertanggungjawab berkenaan semua hal kewangan pertubuhan. Beliau hendaklah membuat dan menyimpan kira-kira berkenaan semua perkara kewangan dan bertanggungjawab di atas kesahihanya. Beliau hendaklah menandatangani semua cek Kelab bersama Yang Di Pertua atau Setiausaha. 9.6. Penolong Bendahari hendaklah menolong Bendahari menjalankan tugasnya dan memangku jawatan itu semasa ketiadaan Bendahari. 9.7. Lain-lain ahli Jawatankuasa hendaklah membantu menjalankan urusan Kelab. FASAL 10 KEWANGAN 10.1. Di syaratkan kepada peruntukan-peruntukan yang berikut bagi peraturan ini, wang pertubuhan ini boleh digunakan untuk perkara yang berfaedah bagi menjalankan tujuan pertubuhan, termasuklah belanja pentadbiran, pembiayaan dan perbelanjaan pegawai-pegawai dan kakitangan yang bergaji, dan upah memeriksa kira-kira, tetapi walaubagaimana pun tidaklah boleh digunakan untuk membayar denda ahli yang telah dijatuhkan hukuman mahkamah. 10.2. Bendahari dibolehkan menyimpan wang tunai tidak lebih daripada RM 300.00 pada suatu masa. Wang yang lebih daripada jumlah itu mestilah dimasukkan ke dalam bank yang disetujui oleh Jawatankuasa. Akaun bank itu hendaklah di atas nama Kelab. 7
10.3. Semua cek atau kenyataan pengeluaran wang dari akaun Kelab hendaklah ditandatangani bersama oleh Yang Di Pertua bersama Setiausaha atau Bendahari. Sekiranya Yang Di Pertua, Setiausaha atau Bendahari tiada maka bolehlah Jawatankuasa melantik 2 orang diantara mereka sebagai pengganti untuk menandatangani cek atau kenyataan pengeluaran wang kelab. 10.4. Perbelanjaan yang melebihi RM 5000.00 bagi sesuatu masa tidak boleh dibayar tanpa kelulusan Jawatankuasa dan perbelanjaan yang melebihi RM 15,000.00 bagi sesuatu masa tidak boleh dilakukan tanpa mendapat kebenaran mesyuarat agung. Perbelanjaan yang kurang daripada RM 5000.00 bagi sesuatu masa boleh diluluskan oleh Yang DiPertua bersama Setiausaha dan Bendahari. 10.5. Penyata berkaitan wang yang diterima dan dibelanjakan berserta timbang duga bagi setahun hendaklah disediakan oleh Bendahari dan diperiksa oleh Pemeriksa kira-kira yang dilantik mengikut undang-undang 11, dengan seberapa segeranya setelah tamat tahun kewangan. Penyata akaun yang telah diaudit itu hendaklah dikemukakan untuk kelulusan Mesyuarat Agung DwiTahunan yang berikut dan salinannya hendaklah dibekalkan untuk makluman ahli di alamat berdaftar atau ditempat mesyuarat bagi Kelab. 10.6. Tahun kewangan Kelab bermula dari 1 Januari dan berakhir pada 31 Disember setiap tahun. FASAL 11 JURUAUDIT 11.1. Dua (2) orang yang bukannya Jawatankuasa dilantik dua (2) tahun sekali didalam Mesyuarat Agung Dwi Tahunan sebagai Pemeriksa Kira-kira. Mereka akan memegang jawatan selama dua (2) tahun dan boleh dilantik semula. 11.2. Pemeriksa Kira-kira adalah dikehendaki memeriksa akaun Pertubuhan bagi setahun dan membuat laporan atau pengesahan untuk Mesyuarat Agung Dwi Tahunan. Beliau/mereka boleh juga diarahkan pada bila-bila masa oleh Yang Di Pertua memeriksa akaun Kelab dalam jawatan beliau/mereka dan membuat laporan kepada Jawatankuasa. tempoh FASAL 12 PENTADBIR HARTA / PEMEGANG AMANAH Tiada FASAL 13 TAFSIRAN PERLEMBAGAAN PERTUBUHAN 13.1. Diantara mesyuarat-mesyuarat agung, Jawatankuasa boleh memberikan tafsiran kepada peraturan ini dan jawatankuasa jika mustahak boleh memutuskan perkara yang tidak terkandung di dalam peraturan ini. 8
13.2. Kecuali perkara yang bertentangan atau tidak selaras dengan dasar yang telah dibuat dalam mesyuarat agung, keputusan jawatankuasa terhadap ahli adalah muktamat jika tidak diubah oleh keputusan mesyuarat agung. FASAL 14 PENASIHAT / PENAUNG Jawatankuasa Kelab boleh, jika difikirkan perlu, melantik orang yang layak menjadi Penasihat/Penaung bagi kelab. FASAL 15 LARANGAN 15.1. Permainan yang berbentuk perjudian dilarang sama sekali. 15.2. Kelab atau ahli tidak boleh menghalang atau cuba menghalang atau dengan apa cara juga mengganggu perniagaan atau harga barang atau mengambil peranan dalam gerakan kesatuan sekerja seperti yang diterapkan di dalanm Akta Kesatuan Sekerja, 1959. 15.3. Kelab tidak boleh menjalankan loteri sama ada dikhaskan kepada ahli atau tidak, atas nama Kelab atau pegawai atau Jawatankuasa atau ahli tanpa kelulusan daripada pihak berkuasa berkenaan. 15.4. Faedah-faedah seperti yang diterangkan dibawah seksyen 2 akta Pertubuhan 1966, tidaklah boleh diberikan oleh Kelab kepada mana-mana ahli Kelab. FASAL 16 PINDAAN PERLEMBAGAAN Undang-undang ini tidak boleh diubah atau dipinda kecuali dengan keputusan mesyuarat agung. Permohonan untuk perubahan atau pindaan kepada peraturan hendaklah dibuat kepada Pendaftar Pertubuhan dalam masa 60 hari dari tarikh keputusan mesyuarat agung dan hanya boleh dikuatkuasakan mulai daripada tarikh perubahan atau pindaan itu diluluskan oleh Pendaftar Pertubuhan. FASAL 17 PEMBUBARAN 17.1. Kelab boleh dibubarkan secara sukarela dengan persetujuan tidak kurang daripada tiga perlima daripada jumlah ahli yang menghadiri berhak mengundi dalam suatu mesyuarat agung yang dipanggil khas kerananya. 17.2. Sekiranya Kelab hendak dibubarkan secara yang disebutkan diatas maka segala hutang dan tanggungan Pertubuhan yang sah mengikut peraturan hendaklah dijelaskan dan baki wang yang ada hendaklah diselesaikan mengikut cara yang dipersetujukan dalam mesyuarat agung. 9
17.3. Kenyataan bersabit dengan pembubaran itu hendaklah disampaikan kepada Pendaftar Pertubuhan dalam masa 14 hari dari tarikh pembubaran itu. FASAL 18 BENDERA, LAMBANG DAN LENCANA 1. Bendera Keterangan - 2. Lambang Keterangan a. Bentuk bulat melambangkan sifat kemuafakatan antara ahli-ahli Kelab dalam memajukan sukan dan memelihara kebajikan ahli-ahli kelab dan keluarga mereka b. Obor menyala melambang semangat juang ahli kelab yang sentiasa marak dalam mencapai tujuan dan matlamat c. Jambatan melambangkan simbolik Negeri Pulau Pinang dimana kelab ditubuhkan dan hubungan erat antara ahli kelab d. Logo Jabatan Perkhidmatan Veterinar (DVS) membawa maksud ahli kelab terdiri daripada pegawaipegawai yang berkhidmat di Jabatan Perkhidmatan Veterinar (DVS) e. Figura manusia kiri kanan yang menyokong logo DVS melambang semangat kerjasama antara semua ahli dan aktif dalam bersukan f. Figura tangan berwarna merah kiri dan kanan melambangkan keterbukaan kelab menerima pandangan dan berharap untuk terus maju ke hadapan g. Tahun 1992 melambangkan tahun dimana kelab ditubuhkan secara rasminya h. Nama kelab pada gelung hitam adalah nama rasmi bagi kelab i. 2 bulatan berwarna kuning melambangkan ketinggian dan kemuliaan yang patut dipertahankan oleh setiap ahli kelab j. Warna PUTIH melambangkan KESUCIAN DAN KEIKHLASAN SERTA BERTANGGUNGJAWAB k. Warna MERAH melambangkan KEBERANIAN DAN KEGIGIHAN SETIAP AHLI KELAB UNTUK PERJUANGAN 10
l. Warna BRU melambangkan KEHARMONIAN, PERPADUAN DAN KEDAMAIAN m. Warna HITAM melambangkan KETEGASAN n. Warna PUTIH, BIRU dan KUNING melambangkan NEGERI PULAU PINANG 3. Lencana Keterangan - 11